《秦曙卿村》
清代·朱尔楷

大块富文章，百家各奏响。沼缘及后儒，游览任心赏。

洸洸昌黎及，山斗盛瞻仰。欧柳曾三苏，星月列朗朗。

南宋暨元明，兰桂杂榛莽。方姚立赤帜，门户或规仿。

卓哉一曾侯，气象独迈往。因流溯其源，秦汉实漭瀁。

取求苟无巳，涓滴入瓶盎。嗟余俗累牵，夙昔劳梦想。

一朝得见君，心窝发奇痒。钻研历岁时，论古如指掌。

为世所不为，豪杰信无两。嗜好幸匪殊，发蒙吾其傥。

作者简介：字敬斋，廪贡生，著有候虫吟草。邑志传文苑。